Πρόγραμμα απασχόλησης κατοίκων πυρόπληκτων περιοχών Αττικής
Αίτηση για το «Ειδικό πρόγραμμα απασχόλησης 100 ανέργων κατοίκων των πυρόπληκτων περιοχών της Αττικής»
Οι δυνητικά ωφελούμενοι, κατόπιν σχετικής Δημόσιας Πρόσκλησης της Δ.ΥΠ.Α., καλούνται να υποβάλουν αποκλειστικά με ηλεκτρονικό τρόπο, μία αίτηση συμμετοχής για την απασχόλησή τους στις προκηρυσσόμενες θέσεις, για την ειδικότητα, επιλέγοντας από μία (1) μέχρι τρεις (3) συνολικά υπηρεσίες τοποθέτησης του φορέα υποδοχής. Η ηλεκτρονική αίτηση αναρτάται στην ιστοσελίδα της Δ.ΥΠ.Α. (www.dypa.gov.gr).
Να είναι άνεργοι εγγεγραμμένοι στο Ψηφιακό Μητρώο της Δ.ΥΠ.Α. και να έχουν συμπληρώσει το τυποποιημένο έντυπο εξατομικευμένης προσέγγισης και να διαθέτουν συμπληρωμένο Ψηφιακό Ατομικό Σχέδιο Δράσης (ΑΣΔ).
Να κατοικούν μόνιμα κατά την 19/8/2024 στις πυρόπληκτες περιοχές της Αττικής όπως ορίζονται στην παρ. 2 του άρθρου 1 της υπό στοιχεία Δ15/Δ’/42878/19-08-2024 απόφασης του Υφυπουργού Εργασίας και Κοινωνικής Ασφάλισης (Β’ 4746).
Να είναι Έλληνες πολίτες, πολίτες κρατών – μελών τους Ε.Ε. (ν. 2431/1996), Βορειοηπειρώτες, ομογενείς και ομογενείς που προέρχονται από την Κωνσταντινούπολη και από τα νησιά Ίμβρο και Τένεδο, χωρίς να απαιτείται πιστοποιητικό ελληνικής ιθαγένειας, υπό την προϋπόθεση ότι η ιδιότητά τους τους ως Ελλήνων κατά το γένος και τη συνείδηση αποδεικνύεται με άλλους τρόπους (ν.δ. 3832/1958).
Η αίτηση γίνεται ψηφιακά με τους προσωπικούς κωδικούς taxisnet ή τους ειδικούς κωδικούς πρόσβασης της ΔΥΠΑ.
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά στη συμμετοχή ανέργων κατοίκων των πυρόπληκτων περιοχών της Αττικής, στους πυρόπληκτους Δήμους, από τις πυρκαγιές που εκδηλώθηκαν από την 11η έως την 13η Αυγούστου 2024, στο ειδικό πρόγραμμα της ΔΥΠΑ για την απασχόληση 100 ανέργων.
Ειδικό πρόγραμμα απασχόλησης 100 ανέργων κατοίκων των πυρόπληκτων περιοχών της Αττικής στους πυρόπληκτους Δήμους από τις πυρκαγιές που εκδηλώθηκαν από την 11η έως την 13η Αυγούστου 2024
Α΄ ΓΕΝΙΚΗ ΔΙΕΥΘΥΝΣΗ ΠΟΛΙΤΙΚΩΝ ΕΡΓΑΤΙΚΟΥ ΔΥΝΑΜΙΚΟΥ - ΔΙΕΥΘΥΝΣΗ ΠΡΟΓΡΑΜΜΑΤΩΝ ΕΝΕΡΓΗΤΙΚΩΝ ΠΟΛΙΤΙΚΩΝ (Α2)
Το πρόγραμμα έχει ως στόχο την άμεση αντιμετώπιση της ανεργίας των εγγεγραμμένων ανέργων, οι οποίοι κατοικούν μόνιμα κατά την 19/8/2024, ημερομηνία δημοσίευσης της υπό στοιχεία Δ15/Δ’/42878/19-08-2024 απόφασης του Υφυπουργού Εργασίας και Κοινωνικής Ασφάλισης (Β’ 4746), στους πυρόπληκτους δήμους της Αττικής όπως αυτοί ορίζονται στην παρ. 2 του άρθρου 1 αυτής, με έμφαση τη μακροχρόνια ανεργία και την ανεργία των νέων, βάσει των στοιχείων της εγγεγραμμένης ανεργίας της Δημόσιας Υπηρεσίας Απασχόλησης. Αντικείμενο του προγράμματος είναι η δημιουργία 100 νέων θέσεων πλήρους απασχόλησης μέσω της τοποθέτησης προσωπικού (εφεξής Ωφελούμενοι/ες) στους πυρόπληκτους δήμους της Αττικής σύμφωνα με την ανωτέρω παράγραφο (εφεξής Φορείς Υποδοχής σύμφωνα με την παρ. 2 του άρθρου 2 της παρούσας). Στο πλαίσιο αυτό περιλαμβάνονται και οι ενέργειες ορισμού των Φορέων Υποδοχής, οι κατηγορίες, οι κλάδοι και οι ειδικότητες, η κατάταξη και η σύζευξη των ανέργων με τις θέσεις εργασίας των Φορέων Υποδοχής, η χρονική διάρκεια και οι όροι της απασχόλησης, η χρηματοδότηση του προγράμματος και οι αμοιβές των ωφελουμένων.
Με κοινή απόφαση των Υπουργών Εσωτερικών, Οικονομίας και Ανάπτυξης, Εργασίας, Κοινωνικής Ασφάλισης και Κοινωνικής Αλληλεγγύης και Οικονομικών και μετά από εισήγηση του Διοικητικού Συμβουλίου του Οργανισμού Απασχόλησης Εργατικού Δυναμικού (Ο.Α.Ε.Δ.), είναι δυνατή η ένταξη ομάδων ανέργων, με προτεραιότητα στους μακροχρόνια ανέργους και τις ευπαθείς ομάδες ανέργων, εγγεγραμμένων στα μητρώα του Ο.Α.Ε.Δ., σε ειδικά προγράμματα απασχόλησης στο δημόσιο τομέα, όπως αυτός οριοθετείται από το άρθρο 51 του ν. 1892/1990 (Α΄ 101).Με την ίδια απόφαση καθορίζονται και εξειδικεύονται τα παρακάτω: α) οι φορείς υποδοχής τους, β) τα κριτήρια επιλογής και ένταξής τους σε αυτά, γ) τα απαιτούμενα δικαιολογητικά για την απόδειξη της συνδρομής των όρων και προϋποθέσεων συμμετοχής των υποψηφίων, δ) η διαδικασία ένταξης, η διάρκεια και οι όροι απασχόλησης, ε) η χρηματοδότηση των προγραμμάτων και οι αμοιβές όσων ενταχθούν σε αυτά, στ) οι όροι, οι προϋποθέσεις, η διαδικασία για την αναστολή ή τη διακοπή της απασχόλησης ανέργου ή και του προγράμματος και κάθε άλλη αναγκαία λεπτομέρεια για την υλοποίησή του. 2. Στους εντασσόμενους στα ειδικά προγράμματα απασχόλησης της παραγράφου 1 του παρόντος εφαρμόζεται η διάταξη του τρίτου εδαφίου της παρ. 2 του άρθρου 21 του Ν. 2190/1994 (Α’ 28). 3. Αρμόδιος φορέας για την υλοποίηση των προγραμμάτων του παρόντος άρθρου είναι ο Ο.Α.Ε.Δ., ο οποίος εκδίδει δημόσια πρόσκληση για κάθε πρόγραμμα, όπου εξειδικεύει τις λεπτομέρειες εφαρμογής τους. 4. Για τα παραπάνω προγράμματα είναι δυνατή η επιχορήγηση του Ο.Α.Ε.Δ. από πόρους του Π.Δ.Ε. (εθνικού και συγχρηματοδοτούμενου σκέλους) ή του τακτικού προϋπολογισμού του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης με μεταφορά αντίστοιχης πίστωσης. 5. Το Ανώτατο Συμβούλιο Επιλογής Προσωπικού (Α.Σ.Ε.Π.) εποπτεύει την τήρηση των αρχών της αντικειμενικότητας και της διαφάνειας και ελέγχει τη νομιμότητα των διαδικασιών επιλογής των ανέργων. Αν κατά τον έλεγχο διαπιστωθεί ότι δεν συντρέχουν οι προϋποθέσεις επιλογής ή δεν αποδεικνύονται τα κριτήρια βάσει των οποίων ο υποψήφιος κατατάχθηκε στον Οριστικό Πίνακα Κατάταξης, η ένταξή του ανακαλείται υποχρεωτικά, με απόφαση του αρμόδιου οργάνου του φορέα υποδοχής.
Πληγείσες περιοχές για τις ανάγκες της παρούσας ορίζονται: i. Οι Δημοτικές Ενότητες Αφιδνών, Πολυδενδρίου, Μαλακάσας και Καπανδριτίου, του Δήμου Ωρωπού, της Περιφερειακής Ενότητας Ανατολικής Αττικής της Περι- φέρειας Αττικής, ii. ο Δήμος Πεντέλης, της Περιφερειακής Ενότητας Βο- ρείου Τομέα Αθηνών, της Περιφέρειας Αττικής, iii. οι Δημοτικές Ενότητες Αγίου Στεφάνου, Σταμάτας, Ροδόπολης και Διονύσου, του Δήμου Διονύσου, της Πε- ριφερειακής Ενότητας Ανατολικής Αττικής, της Περιφέ- ρειας Αττικής, iv. ο Δήμος Χαλανδρίου, της Περιφερειακής Ενότητας Βορείου Τομέα Αθηνών, της Περιφέρειας Αττικής, v. οι δημοτικές ενότητες Μαραθώνος, Βαρνάβα, Γραμ- ματικού και Νέας Μάκρης, του Δήμου Μαραθώνα, της Περιφερειακής Ενότητας Ανατολικής Αττικής, της Περι- φέρειας Αττικής, vi. ο Δήμος Βριλησσίων, της Περιφερειακής Ενότητας Βορείου Τομέα Αθηνών, της Περιφέρειας Αττικής, vii. η Δημοτική Ενότητα Πικερμίου του Δήμου Ραφή- νας - Πικερμίου της Περιφερειακής Ενότητας Ανατολικής Αττικής της Περιφέρειας Αττικής, viii. η Δημοτική Ενότητα Γέρακα του Δήμου Παλλήνης της Περιφερειακής Ενότητας Ανατολικής Αττικής, της Περιφέρειας Αττικής.
Κατάρτιση ειδικού προγράμματος απασχόλησης 100 ανέργων κατοίκων των πυρόπληκτων περιοχών της Αττικής στους πυρόπληκτους Δήμους από τις πυρκαγιές που εκδηλώθηκαν από την 11η έως την 13η Αυγούστου 2024.
Εισήγηση του Δ.Σ. της Δ.ΥΠ.Α προς το Υπουργείο Εργασίας και Κοινωνικής Ασφάλισης για την κατάρτιση του Ειδικού προγράμματος απασχόλησης 100 ανέργων κατοίκων των πυρόπληκτων περιοχών της Αττικής στους πυρόπληκτους Δήμους από τις πυρκαγιές που εκδηλώθηκαν από την 11η έως την 13η Αυγούστου 2024.
Ο Φορέας Υποδοχής υποβάλλει στη Δ.ΥΠ.Α., μέσα σε αποκλειστική προθεσμία τριάντα (30) ημερολογιακών ημερών από τη δημοσίευση της παρούσας στην Εφημερίδα της Κυβερνήσεως, αίτημα ένταξης στο πρόγραμμα, στο οποίο περιλαμβάνονται τρία (3) παραρτήματα, ως εξής: α) Παράρτημα I, στο οποίο αναγράφονται: η Περιφερειακή Ενότητα, η Υπηρεσία Τοποθέτησης του Φορέα Υποδοχής ή/και της Υπηρεσίας Τοποθέτησης σύμφωνα με το άρθρο 2 της παρούσας και ο αριθμός των θέσεων. β) Παράρτημα II, στο οποίο αναλυτικά αναφέρονται τα ειδικά και γενικά προσόντα της θέσης. γ) Παράρτημα III, στο οποίο αναλυτικά αναφέρονται τα τυχόν πρόσθετα προσόντα της θέσης.
Ο Διοικητής της Δ.ΥΠ.Α. εκδίδει τη σχετική απόφαση ένταξης στο ανωτέρω πρόγραμμα.
Μετά την έκδοση της απόφασης, η Δ.ΥΠ.Α. καταρτίζει και εκδίδει τη Δημόσια Πρόσκληση.
Οι δυνητικά ωφελούμενοι, κατόπιν σχετικής Δημόσιας Πρόσκλησης της Δ.ΥΠ.Α., καλούνται να υποβάλουν αποκλειστικά με ηλεκτρονικό τρόπο, μία αίτηση συμμετοχής για την απασχόλησή τους στις προκηρυσσόμενες θέσεις, μιας μόνο κατηγορίας εκπαίδευσης (ΠΕ, ΤΕ, ΔΕ, ΥΕ), επιλέγοντας από μία (1) μέχρι τρεις (3) συνολικά υπηρεσίες τοποθέτησης του Φορέα Υποδοχής. Η ηλεκτρονική αίτηση αναρτάται στην ιστοσελίδα της Δ.ΥΠ.Α. (www.dypa.gov.gr). Σε περίπτωση υποβολής της αίτησης με τρόπο διαφορετικό από αυτόν που ορίζεται ρητά στη Δημόσια Πρόσκληση, ο υποψήφιος αποκλείεται από τη διαδικασία κατάρτισης του πίνακα κατάταξης ανέργων και, κατά συνέπεια, από τη διαδικασία των προσλήψεων που υλοποιείται βάσει αυτού. Η ηλεκτρονική αίτηση υποβάλλεται μέσα στην προθεσμία που ορίζεται στη Δημόσια Πρόσκληση. Το εμπρόθεσμο αυτής κρίνεται με βάση την ημερομηνία της αποστολής της ηλεκτρονικής αίτησης στη Δ.ΥΠ.Α.. Μετά τη λήξη της προθεσμίας δεν είναι δυνατή η υποβολή αιτήσεων. Η ηλεκτρονική αίτηση του ανέργου επέχει θέση υπεύθυνης δήλωσης, σύμφωνα με το άρθρο 8 του ν. 1599/1986, όσον αφορά στα στοιχεία που περιλαμβάνονται και αναφέρονται σε αυτήν. Η ανακρίβεια των στοιχείων που δηλώνονται από τον υποψήφιο στην ηλεκτρονική αίτηση επισύρει τον αποκλεισμό του από τη διαδικασία και τις προβλεπόμενες ποινικές και διοικητικές κυρώσεις. Η αίτηση συμμετοχής συνιστά εξουσιοδότηση προς τη Δ.ΥΠ.Α. για τη χρήση και επεξεργασία των προσωπικών δεδομένων του αιτούντος για τους σκοπούς. της οικείας πρόσκλησης. Ο άνεργος φέρει την ευθύνη της πλήρους και ορθής συμπλήρωσης της ηλεκτρονικής του αίτησης. Ειδικότερα, υποχρεούται να συμπληρώσει τα σχετικά πεδία της ηλεκτρονικής αίτησης με τα στοιχεία που ορίζονται στη Δημόσια Πρόσκληση και αντιστοιχούν σε προτιμήσεις υπηρεσιών τοποθέτησης και κριτήρια κατάταξης. Διόρθωση ή τροποποίηση ή συμπλήρωση των αιτήσεων για τυχόν ελλιπή στοιχεία - δικαιολογητικά, έστω καισυμπληρωματικά ή διευκρινιστικά, επιτρέπεται με νέες αιτήσεις, οι οποίες υποβάλλονται σε αντικατάσταση των προηγουμένων οι οποίες και ακυρώνονται, μέχρι τη λήξη της προθεσμίας υποβολής των ηλεκτρονικών αιτήσεων. Στην αίτηση δηλώνεται επίσης ότι ο/η αιτών/ουσα υποψήφιος/φια έχει λάβει γνώση και αποδέχεται τους όρους του παρόντος προγράμματος και της σχετικής Δημόσιας Πρόσκλησης. Μετά τη λήξη της διαδικασίας υποβολής αιτήσεων ο/η υποψήφιος/φια μπορεί να εκτυπώσει την ηλεκτρονική αίτησή του, στην οποία περιλαμβάνονται ο αριθμός και η ημερομηνία της ηλεκτρονικής υποβολής.
Η Δ.ΥΠ.Α. επεξεργάζεται ηλεκτρονικά τις αιτήσεις των ανέργων, υποψηφίων για την απασχόλησή τους, ανά κατηγορία εκπαίδευσης, κλάδο και ειδικότητα, όπου απαιτείται, στο πλαίσιο του παρόντος προγράμματος και κατατάσσει με μηχανογραφικό τρόπο τους υποψηφίους σε προσωρινό πίνακα κατάταξης ανέργων. Στον πίνακα αυτόν αναγράφονται υποχρεωτικά ο αριθμός πρωτοκόλλου της ηλεκτρονικής αίτησης (κωδικός αριθμός ηλεκτρονικής αίτησης), η συνολική βαθμολογία των υποψηφίων, οι μονάδες που αντιστοιχούν σε καθένα από τα κριτήρια κατάταξης της παρ. 2 του άρθρου 4 της παρούσας, η σειρά κατάταξης με βάση τη συνολική βαθμολόγηση των κριτηρίων, η ειδικότητα των υποψηφίων, οι δηλωθείσες προτιμήσεις και ο υπεύθυνος φορέας υποδοχής ή/και υπηρεσία τοποθέτησης. Κρίσιμος χρόνος συνδρομής των προϋποθέσεων συμμετοχής στη διαδικασία και των κριτηρίων που λαμβάνονται υπόψη για την κατάταξη των υποψηφίων στον Φορέα Υποδοχής, είναι ο χρόνος λήξης της προθεσμίας υποβολής των αιτήσεων συμμετοχής στην πρόσκληση για την κατάρτιση πίνακα κατάταξης ανέργων. Ο πίνακας της ανωτέρω παραγράφου, ο οποίος αποτελεί Προσωρινό Πίνακα Κατάταξης Ανέργων, καταρτίζεται από τη Δ.ΥΠ.Α. και υπογράφεται από τον Διοικητή της Δ.ΥΠ.Α. ή από άλλο όργανο που ορίζεται με απόφασή του. Η Δ.ΥΠΑ. καταρτίζει επίσης πίνακα υποψηφίων οι οποίοι αποκλείονται από τον Προσωρινό Πίνακα Κατάταξης Ανέργων, με αναφορά του συγκεκριμένου λόγου αποκλεισμού για κάθε υποψήφιο. Ο Προσωρινός Πίνακας Κατάταξης Ανέργων καθώς και ο Προσωρινός Πίνακας Αποκλειομένων αναρτώνται στο διαδικτυακό τόπο της Δ.ΥΠ.Α. και ανακοινώνεται η έκδοσή τους στον πίνακα ανακοινώσεων της αρμόδιας υπηρεσίας (ΚΠΑ2) της Δ.ΥΠ.Α..
Κατά των πινάκων της παρ. 7 του άρθρου 5 της ΚΥΑ επιτρέπεται η υποβολή, αποκλειστικά με ηλεκτρονικό μόνο τρόπο, ένστασης προς το ΔΣ της Δ.ΥΠ.Α μέσα σε αποκλειστική προθεσμία τριών (3) εργάσιμων ημερών, η οποία αρχίζει από την επόμενη ημέρα της ανάρτησης των πινάκων στο διαδικτυακό τόπο της Δ.ΥΠ.Α.. Μετά τη λήξη της προθεσμίας δεν είναι δυνατή η υποβολή ενστάσεων. Οι λεπτομέρειες για την υποβολή και την εξέταση των ενστάσεων καθορίζονται στην οικεία πρόσκληση της Δ.ΥΠ.Α..
Κατόπιν εξέτασης των ενστάσεων από το Δ.Σ. της Δ.ΥΠ.Α., εντός 10 εργάσιμων ημερών, εγκρίνεται από τον Διοικητή της Δ.ΥΠ.Α. ή από άλλο όργανο που ορίζεται με απόφασή του, ο Οριστικός Πίνακας Κατάταξης Ανέργων,ο οποίος αναρτάται στο διαδικτυακό τόπο της Δ.ΥΠ.Α. και ανακοινώνεται η έκδοσή του στον πίνακα ανακοινώσεων της αρμόδιας υπηρεσίας (ΚΠΑ2) της Δ.ΥΠ.Α..
Δικαίωμα τοποθέτησης σε θέσεις πλήρους απασχόλησης στον Φορέα Υποδοχής ή/και στις Υπηρεσίες Τοποθέτησης έχουν οι υποψήφιοι που έχουν ενταχθεί στον Οριστικό Πίνακα Κατάταξης Ανέργων και μόνο εφόσον διαθέτουν δελτίο ανεργίας σε ισχύ, τόσο κατά την υπόδειξή τους από το ΚΠΑ2 όσο και κατά την τοποθέτησή τους από τον Φορέα Υποδοχής ή/και τις Υπηρεσίες Τοποθέτησης, και υπό την προϋπόθεση ότι πληρούν τα τυπικά προσόντα που προβλέπονται στην οικεία Δημόσια Πρόσκληση. Η επιλογή πραγματοποιείται από τη Δ.ΥΠ.Α., από τον Οριστικό Πίνακα Κατάταξης Ανέργων με βάση τη συνολική βαθμολογία των υποψηφίων και τις προτιμήσεις τους, σύμφωνα με τα οριζόμενα στην οικεία Δημόσια Πρόσκληση. Σε περίπτωση ισοβαθμίας στη συνολική βαθμολογία, προηγείται ο άνεργος που συγκεντρώνει τις περισσότερες μονάδες από το πρώτο κριτήριο κατάταξης και αν αυτές συμπίπτουν, από το δεύτερο κριτήριο και ούτω καθεξής από τα επιμέρους κριτήρια της παρ. 2 του άρθρου 4 της ΚΥΑ. Αν και πάλι δεν καταστεί δυνατός ο καθορισμός της σειράς κατάταξης βάσει όλων των ανωτέρω, αυτή καθορίζεται σύμφωνα με το χρόνο υποβολής της ηλεκτρονικής αίτησης.
Οι υποψήφιοι πρέπει να υποβάλουν αυτοπροσώπως, μετά την επιλογή τους, στον Φορέα Υποδοχής ή/και στην Υπηρεσία Τοποθέτησης που θα απασχοληθούν όλα τα προβλεπόμενα από την οικεία πρόσκληση δικαιολογητικά. Η μη υποβολή των απαιτούμενων δικαιολογητικών επιφέρει τον αποκλεισμό τους. Ο Φορέας Υποδοχής ή/και η Υπηρεσία Τοποθέτησης φέρει την ευθύνη ελέγχου: i. των γενικών προσόντων τοποθέτησης, ii. των απαιτούμενων τυπικών προσόντων ανά κατηγορία εκπαίδευσης, κλάδο και ειδικότητα τοποθέτησης, και iii. των τίτλων σπουδών - πρόσθετων προσόντων, για το σύνολο των ωφελουμένων. Ο Φορέας Υποδοχής ή/και η Υπηρεσία Τοποθέτησης υποχρεούται να προβεί στην ηλεκτρονική αναγγελία πρόσληψης (Ε3), των υποδειχθέντων από τα ΚΠΑ2 επιλεγέντων ανέργων, εντός εξήντα (60) ημερολογιακών ημερών από την ημερομηνία που ο ωφελούμενος προσκομίσει στον φορέα το συστατικό σημείωμα και στη συνέχεια να ενημερώσει τη Δ.ΥΠ.Α. για την ολοκλήρωση της διαδικασίας. Ο Φορέας Υποδοχής ή και οι Υπηρεσίες Τοποθέτησης, για τις περιπτώσεις των υποδειχθέντων ανέργων οι οποίοι δεν αποδέχονται την τοποθέτηση τους σε αυτόν ή δεν προσκομίζουν τα αιτούμενα δικαιολογητικά ή δεν διαθέτουν τα τυπικά και τυχόν ειδικά προσόντα ή αποχωρούν οικειοθελώς, ενημερώνουν σχετικά το ΚΠΑ2 της Δ.ΥΠΑ. και δύναται να ζητήσει την αντικατάσταση τους. Οι υποδειχθέντες άνεργοι οι οποίοι δεν αποδέχονται τη θέση τοποθέτησης διαγράφονται οριστικά από τον ισχύοντα οριστικό πίνακα κατάταξης ανέργων. Η μη αποδοχή της θέσης τοποθέτησης επιφέρει κυρώσεις σύμφωνα με το ισχύον νομικό πλαίσιο και αποκλεισμό του από τη δυνατότητα συμμετοχής του σε νέο ειδικό πρόγραμμα για το Δημόσιο που θα υλοποιήσει η Δ.ΥΠ.Α. Οποιαδήποτε τυχόν διαφορά προκύψει μεταξύ του Φορέα Υποδοχής ή/και των Υπηρεσιών Τοποθέτησης, των ωφελούμενων και των Υπηρεσιών Απασχόλησης της Δ.ΥΠΑ. επιλύεται βάσει του Κώδικα Διοικητικής Διαδικασίας (άρθρο 24 του ν. 2690/1999, Α’ 45). Στην περίπτωση που ο Φορέας Υποδοχής ή/και η Υπηρεσία Τοποθέτησης δεν αποδεχθεί τον υποδειχθέντα από το ΚΠΑ2 άνεργο, δεν καλύπτεται η συγκεκριμένη θέση. Οι υποδειχθέντες άνεργοι που δεν τοποθετούνται με ευθύνη των Υπηρεσιών Τοποθέτησης τοποθετούνται, με απόφαση του ΔΣ της Δ.ΥΠ.Α., σε αντίστοιχη θέση άλλης Υπηρεσίας Τοποθέτησης, βάσει της αίτησής τους, καθ’ υπέρβαση του εγκεκριμένου σε αυτόν αριθμού θέσεων και με σύμφωνη γνώμη της Υπηρεσίας Τοποθέτησης.
Έκδοση εισήγησης του Δ.Σ. της Δ.ΥΠ.Α προς το Υπουργείο Εργασίας και Κοινωνικής Ασφάλισης για την κατάρτιση του Ειδικού προγράμματος
Έκδοση Απόφασης Ένταξης για το Πρόγραμμα
Υποβολή ενστάσεων κατά των Προσωρινών Πινάκων
Υπόδειξη των Επιτυχόντων/ουσων στον Φορέα Υποδοχής
Τοποθέτηση των Επιτυχόντων/ουσών στη θέση απασχόλησης στον Φορέα Υποδοχής
Έγγραφο δημόσιας υπηρεσίας/δημόσιου φορέα